Ortorexia: az egészség megszállottjai?
Evészavarokkal foglalkozó amerikai pszichológus határozta meg először betegségként azt az állapotot, amikor valaki annyira beleszeret az egészsége vagy a vonalai érdekében elkezdett diétába – zömében fiatal nőkről van szó -, hogy képtelen azt abbahagyni. Az érintettek szélsőséges és merev étkezési szokásokat vesznek fel, amelyben egy szelet torta elfogyasztása is szorongást okozó pszichés traumával jár. Az ortorexiáról faggattuk szakértőnket.
„Bizonyos időszakonként és ideig szinte mindenki diétába kezd, vagy azért, mert az egészsége miatt kell leadnia a fölösleges kilóit, vagy azért, mert a reklámok, a média azt sugallják, hogy a sikerhez az is hozzátartozik, ha vékony és karcsú vagy” – magyarázza Tari Annamária, pszichológus, pszichoterapeuta. Majd folytatja: addig nincs is semmi gond, amíg ez a fogyókúra normális keretek között zajlik: ám ha valaki képtelen arra, hogy feloldja a diéta alatti szigorú szabályokat és görcsösen ragaszkodni kezd ahhoz, hogy milyen minőségű ételt egyen, akkor már kóros állapotról beszélünk.
A szakember szerint egyáltalán nem az a probléma, ha valaki lemond a rántott húsról vagy a császárszalonnáról, hanem az, ha az étkezési szokásai olyan problémákat rejtenek, amiknek nincs köze a táplálékok minőségéhez. Előfordulhat, hogy valamilyen önértékelési zavar áll a háttérben, amit ellensúlyozhat at érzés, hogy legalább az étkezés területén ő irányíthat, s ezzel kompenzálhatja az élet más területein átélt szorongásokat. Az a misztikus hit, amelyet az evészavaros a diétájába vet, arra is utal, hogy a személyiségében talán régóta ott rejtőzik a hipochondriára való hajlam.
A teljes cikket elolvashatja a HVG Online új egészségportálján.
ortorexia egészség